ריקי רוביו

ריקרד "ריקי" רוביו ויוס (בספרדית: Ricard "Ricky" Rubio Vives; נולד ב- 21 באוקטובר 1990) הוא כדורסלן ספרדי המשחק בעמדת הרכז בקבוצת קליבלנד קאבלירס מליגת ה-NBA.

קריירה מקצועית

ספרד
ב-15 באוקטובר 2005, קצת לפני יום הולדתו ה-15, הפך רוביו לשחקן הצעיר אי פעם בליגת הכדורסל הספרדית (ACB). ב-24 באוקטובר 2006, בגיל 16, הפך רוביו לשחקן היורוליג הצעיר אי פעם, כששיחק במשחק של קבוצתו באדלונה נגד פנאתינייקוס.

בעונת  רוביו זכה עם חובנטוד בדאלונה בדאבל: גביע היול"ב והגביע הספרדי.

בשנת 2009 הגיש רוביו את מועמדותו לדראפט ה-NBA. על אף גילו הצעיר, נבחר במקום החמישי על ידי קבוצת מינסוטה טימברוולבס, ובכך הפך לשחקן הראשון יליד שנות ה-90 שנבחר בדראפט. למרות זאת, החליט רוביו להישאר באירופה ועבר לקבוצת כדורסל ספרדית אחרת, ברצלונה.

מינסוטה טימברוולבס
ביוני 2011 חתם על חוזה לשחק בקבוצת מינסוטה טימברוולבס. באוקטובר 2014 חתם על הארכת חוזה במינסוטה ל-4 עונות נוספות עבור כ-56 מיליון דולר.. ב-13 במרץ 2017 מסר שיא קריירה של 19 אסיסטים במשחק מול וושינגטון ויזארדס.

יוטה ג'אז
ב-30 ביוני 2017, לאחר 6 עונות במינסוטה, הועבר רוביו בטרייד ליוטה ג'אז תמורת בחירת דראפט עתידית בסיבוב ראשון. בעונת  השתתף לראשונה בפלייאוף ה-NBA, ואף העפיל עם יוטה לסיבוב השני לאחר שגברה על אוקלהומה סיטי ת'אנדר (4–2).

פיניקס סאנס
לקראת עונת  חתם רוביו על חוזה בפיניקס סאנס.

החזרה למינסוטה
ב-16 בנובמבר 2020 הועבר בטרייד לאוקלהומה סיטי ת'אנדר, וארבעה ימים לאחר מכן נשלח בטרייד נוסף למינסוטה טימברוולבס, בה החל את קריירת ה-NBA שלו.

קליבלנד קאבלירס
ביולי 2021 הועבר בטרייד לקליבלנד קאבלירס, בתמורה לטוריאן פרינס ובחירת דראפט עתידית.

נבחרת ספרד
באוגוסט 2006 הוביל רוביו את נבחרת ספרד עד גיל 16 לזכייה באליפות אירופה. במהלך הטורניר השיג רוביו פעמיים טריפל-דאבל וקוואדריפל-דבאל אחד. בניצחון 106–110 בגמר על רוסיה אחרי שתי הארכות, קלע רוביו 51 נקודות (כולל שלשה מחצי מגרש בשניית הסיום, שהובילה להארכה הראשונה), הוריד 24 ריבאונדים, מסר 12 אסיסטים וחטף שבעה כדורים. רוביו נבחר לשחקן המצטיין של הטורניר אחרי שהוביל אותו באסיסטים, בנקודות, בריבאונדים ובחטיפות.

באולימפיאדת בייג'ינג, בטרם הגיע לגיל 18, שיחק רוביו בנבחרת ספרד הבוגרת והיה שותף לזכייתה במדליית הכסף. כעבור שנה, באליפות אירופה 2009, היה שותף לזכייה הראשונה בתולדותיה של ספרד בטורניר זה.

בספטמבר 2019 זכה יחד עם נבחרת ספרד באליפות העולם, ואף נבחר לשחקן המצטיין של הטורניר.

סטטיסטיקות הקריירה

ביורוליג

בעונה הסדירה של ה-NBA

בפלייאוף ה-NBA

קישורים חיצוניים 

 

 
 
 Jordan Ritter Conn, The Real Ricky Rubio Is Finally Ready to Stand Up, The Ringer, Nov 20, 2017

הערות שוליים

כדורסלנים ספרדים
כדורסלנים באולימפיאדת בייג'ינג (2008)
כדורסלני נבחרת ספרד
כדורסלני חובנטוד בדאלונה
כדורסלני ברצלונה
כדורסלני מינסוטה טימברוולבס
כדורסלני יוטה ג'אז
כדורסלני פיניקס סאנס
כדורסלני קליבלנד קאבלירס
בחירות דראפט של מינסוטה טימברוולבס
ספרדים שנולדו ב-1990
כדורסלנים ספרדים באולימפיאדת טוקיו (2020)